
DICATISSIMVS 


| on  pauca  erant,  CAROLE 
REX  C ATHOLICE,  quae 
H me  5 quominus  laudatio- 
nem  Patris  tui  CAROLI  III  tibi  inscri- 
berem , deterrere  debebant  ? aut  certe 

poterant.  Solii  istius  tui  excelsa,  ac  pe- 
ne divina  majestas  ; conscientia  tenuità- 
tis  meae  piane  cognitae , atque  perspe- 
ctae;  hujus,  quam  vides,  orationis  ino- 
pia, quae  neque  perfecta  est  ingenio, 
nequearte  expolita;  ipsum  denique  lau- 
dationis  genus , rerumque  explicatio  a 
CAROLO  ges tarulli , rudi  illa  quidem 
stilo  informata,  quid  enim  aliud  ipse  pos- 
sem?  sed  ita  tamen  informata,  ut  Patris 
tui,  quem  singulari  caritate  complecte- 
baris,  memoria  renovanda,  non  possit 
in  animo  tuo  dolorem,  quem  ex  ejus  obi- 
tu  accepisti,  non  refricare.  Quae  quum 
me  vehementer  commoverent,  ne  tamen 
oblatam  liane  mihi  divinitus  appellami i 
Tui  facultatem  e manibus  imprudens  di- 

mitterem,  suasit  humanitas  tua,  in  qua 
tutissimum  esse  collocatum  praesidium 
videbam . Atque  humanitatem  quum  di- 
co, illam  dico  de  tuis  virtù  tibus,  quae 
quum  eximiae  omnes  in  Te  sint,  plane- 
que  singulares,  tamen  una  maxime  in 
pectoribus  omnium,  quicumque  Te  no- 
runt,  cui  autem  non  satis  notus,  satis- 
que  cognitus  es  ? mirabiles  amores  exci- 
tavit  sui.  O TE  REGE  fortuna tam  Hi- 
spaniam  ! felices  populos,  quibus  ipsc 
Rex  obtigisti , qui  quum  longo  jam  re- 
gnandi  usu  condocefactus , rationes  o- 
mnes  notas,  exploratasque  habeas  de  qui- 
bus velis,  benemerendi,  idem  in  tanto 
rerum  humanarum  fastigio  collocatus, 
quum  tanto  erga  omnes  studio,  et  huma- 

aitate  sis,  possis,  etvelis  de  omnibus  be- 
nemereri.  Ac  nubi  quidem  CAROLYS 
Pater  tuus  quum  multa  videtur  sapien- 
ter,  et  e rep.  providisse,  tum  illud  sa- 
pientissime, quod  te  abhinc  annis  XII, 
et  eo  amplius,  in  regiarum  curarum  par- 
tem,  summaeque  rerum  administrandae 
societatem  vocavit:  ut  jam  tum  regen- 
dorum  populorum  rudimentum  se  do- 
etore,  at  quam  experiente,  quamque  e- 
xercitato,  poneres,  difficillimamque  re- 
gnandi  artem  ( quae  est  optima , et  ex- 
peditissima  ratio  discendi  ) exercendo , 
regnandoque  docereris.  Quo  magis  Hi- 
spaniae  tuae  gratulandum  arbitror,  quae 
quum  paucorum,  mensium  ne,  an  die- 
rum?  spatio  tot,  tantaque  commoda  ex 

tua  Regni  administrandi  ratione  in  se 
redundasse  sentiate  non  fructus  hos 
praecoces  esse  putat  Imperii  velut  na- 
scenti, (ut  laeta  plerumque  esse  solent 
hujuscemodiinitia)  sed  piane  intelligit, 
proque  certo  babet,  inita  abs  te  consilia 
jam  ab  ipso  regni  tui  exordio  de  Opti- 
matum  honoribus  redintegrandis , de  sa- 
cri, sacrorumque  Ministris  omni  prae- 
sidio  fovendis,  de  annonae  sublevanda 
caritate , de  multorum  egestate  substen- 
tanda,  de  omnium  procurandis  commo- 
dis , de  communi  securitate,  felicitate, 
salute,  quoad  fluxa  baec,  et  instabilis 
rerum  quae  sub  sole  sunt,  conditio  pa- 
ti tur  , fundanda  , perpetuandaque , ex 
usu  rerum  diuturno,  accurataque  medi- 

tatione  ita  esse  profecta,  ut  magnani  ad 
ea  accessionem  factum  iri  speret,  ne  ul- 
la  unquam  decessio  fiat,  non  pertime- 
scat.  Quid  vero?  quale  illud,  quantae- 
que?  moderationis  ne  di  cani  , et  mode- 
stiae5  an  prudentiae?  fuit,  quod  ALOI- 
SIAM  MARIAM  REGINAM  Conju- 

gem  tuam,  in  qua  cum  formae  dotibus 
animi  dotes  contendunt,  Hispaniae  amo- 
res , et  delicias , fiorem  Regiarum  Ma- 
tronarum,  specimen  omnium  virtù  tum, 
non  modo  privatorum  tuorum , sed  pu- 
blicorum  edam  consiliorum  participem, 
regnique  adjutricem,  et  sociam  esse  vo- 
luisti?  Qua  in  re  praeterquam  quod  pru- 
dentiam,  ut  dixi,  moderationemque  ani- 
mi tui  admirari  licet,  qui  MVLIEREM 

FORTEM  nactus,  tibi  uni  diffìdens,  in 
ea  quoque  tibi  confidendum  statueris; 
nescio  praeterea  , magis  ne  benevolen- 
tiae  adversus  ipsam  tuae,  an  Hispano- 
rum  votis,  et  desiderio  fueris  gratifica- 
tus,  qui  iidem  valde  ipsam  amant , iidem 
ab  ipsa  vicissim  ex  animo  amantur . Gau- 
deat  igitur  tantis  aucta  bonis  Hispania, 
rerumque  omnium  effectori,  et  modera- 
tori Deo  vota  faciat,  ut  te,  CAROLE 
REX,  teque,  ALOISIA  MARIA  RE- 
GINA,  salvis,  atque  incolumibus  frui 
sibi  liceat  quam  diutissime;  ncque  prius 
statione  hae  mortali  defunctos  a se  amit- 
tat , quam  Successores  nanciscatur  aeta- 
tis  inter  se  gradibus  dispares , vestri  si- 
militudine pares.  Quod  utinam  xolens 

die,  et  propitius  annuat!  Ego  quidem 
certe  orare  ipsum,  et  obsecrare  prò  ea? 
quanti  gentem  nobilissimam  facio,  quan- 
tumque  chris tianae  reip.  cupere  debeo , 
numquam  desistati!. 

OR  ATIO 


D quoque  scilicet  supererat  tem- 
poribus asperis,  ut  CAROLVM 
REGEM,  non  Hispaniae  modo 
suae,  et  Americae,  sed  Orbis,  et  Ecclesiae  deli- 
cias,  importunissimo  omnium  funere  lugeremus 
extinctum.  Proli  irrita  hominum  vota!  Proli  mi- 
seram  conditionis  necessitatem!  Proli  abdita  seni- 

per,  et  abstrusa  Dei  praepotentis  arcana!  Vtinam 
ipsa  vulneris  acerbitas  disertos  nos  faceret,et  elo- 
quentes!  fortasse  et  communi  omnium  moerori, 
et  tuo  responderem,  BEATISSIME  PATER, 
quem  ipse  vidi  in  tanta  jactura  afflictum,  ac  de- 
turbatum.  Nunc  autem  unde  initium  faciam  di- 
cendi,  aut  quem,  postquam  fecero,  orationi  meae 
modum  imponam?  Cimi  enim  de  Rege  dicendum 
sit  domi,  militiaeque  maximo,  decpie  Catholica 
re  egregie  promerito,  obruor  magnitudine  rerum; 
atque  ita  obruor;  ut  cpiid  primum,  quid  ultimimi 
eloquar  cium  piane  non  video,  in  ipso  cpiasi  adi- 
ti! haerere  cogar,  atipie  consistere.  Seti  quoniam 
audendum  in  loco  est,  tantoque  Principi  aliquo 
laudationis  cultu  parentandum  ; per  ipsius  ego 
gesta  cpia  Regis,  quaque  Catholici,  impetri  quo- 
dam  doloris  excurram:  voscpie  habebitis  Audito- 
res  quantum  a moesto,  oppressoque  animo  in 
tam  insigni  aegritudine  praestari  potest . 

Ynde  igitur  in  TE  laudando,  ornandoque,  RE- 
GVM  POTENTISSIME,  incipiam?  An  ab  illa  ae- 

tate,  quam  olim  ad  auspicandam  militiam  consti- 
tuebant  Romani?  In  ea  certe  egregium  adolescen- 
tem  exercitatissnnos  senes  rerum  maturitate  an- 


nepotem  agnovimus.  Annos  enim  natus  septem- 
decim,  ipse  per  se  generoso  quodam  animi  impe- 
ti!, acribusque  Majorum  stimulis  incitatus,  reli- 
eta patria,  relictis  suis,  iter  suscepit  impeditissi- 
mum,  veruni  belli  fulmen  Italiani  vincendo  pera- 
gravit.  Quale  jam  inde  imperandi  tyrocinium  po- 
suent,  dicent  Neapolitani,  qui  sub  ejus  imperio 
regnata  Saturno  saecula  vere  denium  adventas- 
se  putarunt.  Mihi  siquidem  leviter  perstrmgen- 
da  sunt  ista,  non  quidem  quod  ea,  quae  CARO- 
LVS  Neapoli  gessit,  talia  non  fuerint,  qualia  et 
nos  audivimus,  magna,  et  eximia,  et  ipsi  effu- 
si in  lacrymas  cives  testantur;  sed  quod  majora 
quaedam  rapiant , atque  absorbeant  facultatem 
meam:  provideque  cavendum  sit,  ne  in  maximo 
rerum  cumulo,  ipsa  rebus  maximis  deesse  videa- 
tur  oratio. 

Rapit  scilicet,  et  absorbet  Hispania,  ubi  pro- 
vinciae  cumulatae  provinciis,  regnaque  regnis 
ducem  implorabant,  concussi  imperii  ruinae  pa- 
rem , labantemque  rempublicam  suis  humeris  su- 
stinentem.  Extincto  siquidem  Carolo  Austriaco, 
quasi  ejus  funus  celebratura,  commisit  fortuna 
Reges,  atque  ita  cruento  ludo  defuncti  Principis 
honoravit  exequias;  ut  non  raro  tepefactus  Ibe- 
rus  civium,  et  exterorum  sanguine  redundarit. 
Cimi  enim  potentissimarum  nationum  odiis,  et 
infinita  pugnandi  libidine  ipsa  contremuerit  Ita- 
lia; quo  tandem  loco  res  illorum  iuisse  dicemus, 
qui  non  procul  impendentem  tempestatem  pro- 
spiciebant,  sed  in  medio  belli  turbine  versaban- 
tur?  Yix  demum  nobilissimum  Regnum  paullu- 
lum  oculos  tollere,  ac  sub  Ferdinando  VI  recrea- 
ri  incoeperat,  cum  aliter  visum  est  Deo,  qui  pa- 
cifici Regis  consilia  momento  temporis  evertit. 
Quid  dico  evertit?  Immo  vero  CAROLO  III  re- 
servavit;  Is  enim  fraternam  hereditatem  cernens, 
Hispaniamque  revisens,  patriae  suae  majestatem 


5 

reddidit  tantam,  quantam  vix  olim  contigisse  me- 
minerat. 

Et  revera  quid  unquam  fuit,  quod  ab  optimo 
Rege,  vel  in  procuranda  populorum  felicitate,  vel 
in  regia  dignitate  tuenda  praestari  posset,  quod 
non  abunde  praestiterit  CAROLYS?  Prodeat  hic 
primum  grande  illud,  et  laboriosum  legum  san- 
ctissimarum  voltimeli,  quibus  Hispaniae,  et  Ame- 
ricae  jurisprudentiam,  non  afflictam,  sed  prorsus 
eversam;  non  jacentem,  sed  intermortuam  -,  non 
obscuratam,  sed  extinctam  vidimus  instaurati. 
Deus  immortalis  ! Potestne  quidquam  dici  ma- 
gnificentius,  excelsius,  admirabilius , quam  ab 
uno  homine  gemimi m in  orbem  revocati  justi- 
tiam?  Veteres  illi  Solonem,  Lycurgum,  Numam, 
qui  singulis  civitatibus  leges  cledissent,  opinione 
et  fama  in  caelum  sustulerunt,  et  divinis  honori- 
bus  consecrarunt.  Fluctuat  hic,  CAROLE,  atque 
haeret  mentis  facultas,  dicendique  deficit  ratio. 
Vix  enim  est  hoc  tuum  mortale  factum,  vix  hu- 
manum  consilium.  Tu  populos.  multitudine  in- 

numerabiles,  natura  discordes,  disciplina  diver- 
sos,  communi  quodam  legum  vinculo,  et  quasi 
juris  cognatione  junxisti;  Tu  benefactis  honorem 
et  praemia,  flagitiis  ignominiam  et  supplicia  pro- 
ponens,  studia  bonorum  erexisti,  malorum  im- 
probitatem  refrenasti -,  Tu  servorum,  dominorum, 
judicum,  nobilium,  pauperum,  vendentium,  e- 
mentium  munera  describens,  in  servitine  leva- 
meli, temperantiam  in  dominatu,  constantiam  in 
judiciis,  continentiam  in  opibus,  in  contractibus 
fidem  provide  revocasti;  Tu  demum  vastissima 
regna,  vel  praejudicatis  populorum  opinionibus, 
vel  excurrentium  bellatorum  licentia,  vel  ipsa 
temporis  diuturnitate,  et  injuria,  depravata  et 
corrupta,  in  novae  perfectaeque  societatis  lor- 
mam  excitasti;  suadente  nimirum  animos  regina 
illa,  et  omnium  quasi  virtutum  conciliatrice  ju- 
stitia. 

Sed  quid  ego  in  legibus  per  CAROLYM  aut 
emendatis,  aut  etiam  de  novo  propositi  diutius 
immoror?  Ad  militarem  ipsius  providentiam  fe- 

stinat  animus,  quam  idem  significandam  potius 
esse,  quam  ostendendam  vehementissime  dolet. 
Cum  enim  bella  sint  nunquam  optanda,  saepe 
autem  necessaria;  laudandus  esset  exquisitissime 
Princeps,  cpii  numquam  ad  sui  ipsius  vel  ambi- 
tionem,  vel  avaritiam  explendam,  scelerata  arma 
praesumpsit;  sed  ea  sernper  ad  defendendam  re- 
giae  personae  majestatem,  publicamque  utilita- 
tem  tutandam , vel  invitus  censuit  conferenda. 
Id  vero  quam  non  temere,  et  inconsulte!  Quid 
enim  voluit  supremum  ìllud  rei  bellicae  consi- 
lium,  cui  lapsos  veteri  disciplina  milites,  corru- 
ptos,  et  insolentes  legibus  coercendos  mandavit? 
Quid  immanes  armorum  oflìcinae,  Toletanae,  Bar- 
cinonenses,  Idispalenses,  regiis  vere  animis  et  sum- 
ptibus  excitatae?  Quid  Abulae , Ocaniae,  Sego- 
viae,  aliaeque  in  aliis  oppidis,  bellicis  artibus  ex- 
colendis  positae  Academiae?  Quid  nobiles  juve- 
nes  in  Pannoniam,  Borussiam,  Sarmatiam,  Rus- 
siam  transmissi,  ut  quae  externi  homines  e su- 
blimiori  Geometria  in  militiae  ustis  derivassent, 

vel  arcibus  muniendis,  vel  extruendis  machinis, 
vel  castris  eleganter  collocandis,  curiose  inspice- 
rent,  et  ad  mcitandos  popularium  animos  in  pa- 
triam  reportarent?  Infinitus  evadam,  Auditores, 
si  velini  singula  persequi,  cum  diutini  regni  an- 
nus  effluxerit  nullus,  quo  non  in  pedestrem,  et 
equestrem  militiam  augendam,  honestandam,  or- 
nandam  CAROLI  studium,  et  cura  incubuerit. 
Ideoque  caetera,  cpiae  multa,  et  varia  rem  in  eam- 
dem  praescripsit , ne  delibabo  quidem,  aut  ino- 
dice  attingam;  tantum,  quasi  praeteriens,  admo- 
nebo,  inter  ferocia  illa  belli  molimina  Rems  eti- 
am  pietatem  eluxisse;  cum  et  Scholas  Chirurgi- 
cas  Barcinone,  Gadibus,  alibique  constituerit,  ut 
militi  laboranti  praesto  esset  auxilium:  et  viduis 
eorum,  quos  hostium  vis  perculisset,  partem  sti- 
pendii,quo  viri  meruerant,  attribuerit;  ita  ut  dia 
inventa  sevitiae,  illa  instrumenta  nocendi,  quae 
CAROLVS  invexit,  necessitati;  quae  vero  ad  ho- 
mines  juvandos^  levandoscjue  impera vit,  tribuen* 
da  sint  voluntati. 


Quamquam  haec  omnia,  ut  ut  egregia  et  1 11 11- 
stria,  fuere  tamen  CAROLO  cum  aliis  Hispaniae 
Regibus  communia.  Illud,  quod  nemo  vidit,  ne- 
mo  prospexit,  nemo  ante  ipsum  curavit  umquam, 
quaeso  paullisper  attendite.  Hispania,  BEATIS- 
SIME PATER,  amplissima,  et  feracissima  regio, 
quae  a montibus  Pyrenaeis  incipiens,  longissimo 
spatio  ad  occidentalem  Oceanum  usque  proten- 
ditnr,  et  ab  Iberico  mari  diffundit  se  in  mare 
Gallicum , et  Aquitanicum  sinum  : quaeque  no- 
vum  complexa  orbem , insnlasque  natas  prò  au- 
ro, argento,  aere  flando  fermndo,  majorem  in  par- 
tem  aut  mari  adjacet,  aut  eo  circumfunditur,  cum 
caeten  finitimi  populi  exaedificandis  classibus  im- 
pense  studuissent,  una  ipsa,  tot  terrarum  domi- 
na, in  communi  omnium  ardore  otiosa  rem  anse- 
rat.  Yix  aliquot,  eaeque  a classiariis,  arnnsque 
imparatae  naviculae,  tabescebant  in  portnbus  : 
qnod  cum  per  se  miserabile  esset,  tale,  tantum- 
que  regnimi,  tanto  tempore,  in  tanta  desidia  ver- 
sar i;  tum  illud  accedebat  periculi , quod  si  forte 


30 

maritimum  bellum  immineret,  hispanicam  qui- 
dem  classem  spiritu  ipso  difflari  posse  diceretur. 
Sensit  CAROLVS,  liane  esse  sibi  reipublicae  par- 
tem  constituendam : et  ut  erat  summo  ingenio, 
et  acumine  praeditus  ad  videnda  quae  opportuna 
forent , summaque  auctoritate  ad  obtinenda , eo 
brevi  rem  deduxit,  ut  qui  prius  ludibrio,  et  de- 
spectui  fuerant,  terrori  jam  essent  Hispani;  cum 
septuaginta  bellicas  naves,  aliaque  complura  na- 
vigiorum  genera  cogere  possent,  secumque  in 
aciem,  si  quando  res  tulisset,  adducere . Quid 
ergo  inde  auctam  in  immensum  inclytae  nationis 
gloriam?  quid  extructorum  na valium  magnitudi- 
nem?  quid  portuum  opportunitatem  exponam? 
quid  ìllas  molitionum,  et  sumptuum  pene  infili i- 
torum  arces,  stationum  propugnacula,  et  praesi- 
dia?  Nilnl  opus  est  verbis,  ubi  facta  ipsa  loqtiun- 
tur.  Testatur  nauticam  Hispanorum  peritiam  lo- 
lla nnes  die  Georgius,  in  cujus  scriptis,  late  per 
orbem  vagatis,  virimi  sui  saeculi  principem  latea- 
ris  oportet.  Testantur  Tofignus,  et  Ulloa,  navi- 

gattonimi  cursibus  obeundis,  describendisque  no 
biles,  si  qui  ahi,  et  illustres.  Testantur  Angli, 
quos  Balearibus  minonbus  amissis,  honestissi- 
mam  pacem  expetiisse  cognovimus.  Tota  demum 
testatur  Europa,  cujus  haec  invaluit  opinio  cer- 
tissima, et  verissima,  dissidentium , inter  seque 
bellantium  Principimi,  ad  quorum  partes  sese 
Hispania  applicuerit,  quos  classe  juverit,  quorum 
opes  foverit,  eos  prosperos  rerum  eventus  liabi- 
turos,  magnificeque  de  hostibus  relaturos  esse 
triumphum. 

Et  lue  mirabimur,  tanto  sub  Rege  nova  aedi- 
ficia,  novas  portas,  nova  moenia,  novam  urbium 
faciem  apparuisse?  Milu  vero,  CAROLI  consilia 
reputanti,  CAROLI  liaec  facta,  cpiae  per  se  ma- 
gna, et  admirabilia  viderentur,  minus  mirati  su- 
bit.  Longe  maximum  opus  fuit  commercium  ul- 
tro,  citroque  amplificare,  et  oscitantem  populo- 
i'um  industriam  erigere.  Miris  laudibus  vetustis- 
simi histonci  Carthaginem,  et  Corinthum  praecli- 
cant,  quod  armatae  muris,  succintaeque  portubus, 

negotiationi  viderentur  aptissimae.  Tot  habet  Hi- 
spania  Carthagines,  et  Corinthos,  cpiot  in  utro- 
cpie  orbe  civitates,  ubi  innumeri  populi  vectiga- 
les,  portus  frequentes,  lacus  et  fluvii  navigabiles 
multi,  agri  feracissimi  omnium  rerum,  saltus  et 
silvae  ita  pecuariis  aptae,  ut  ex  pensionibus,  ex 
portoriis,  ex  decumis,  ex  script ura,  infinitum  pe- 
ne vectigal  rependi  possit.  Sed,  quod  est  bomi- 
num  ingenium,  ubi  maxima  opportunitas,  ibi  quo- 
que maxima  opportunitatis  incuria.  Neglectae  si- 
quidem  orae  maritimae  vix  aliqmd  proferebant, 
deserta  erat  agricultura,  pecuaria  relieta,  rara  em- 
poria,  infrequens  mercatorum  navigatio;  donec 
CAROLYS,  quem  vere  Prometbeum  dixerim, 
non  ignem  a sole  raptum,  vitae  administrum,  sed 
e niente  sua  promptum  excitavit,  attulitque  po- 
pularibus  suis.  Hic  ego,  si  quod  oratoribus  com- 
mune  est,  imitati  vellem,  Demostbenicum  mihi 
aliquod,  aut  Tullianum  elocpientiae  flumen  opta- 
teli!, ut  in  re  tanta,  quasi  per  gradus  tolli,  ac  ve- 
ro exultare  posset  oratio.  Quis  enim  dicendo  as- 

sequeretur  leges,  artes,  inventa,  quaeCAROLVS 
tulit,  induxit,  proposuit,  ut  quaestuosissima  re- 
rum omnium  mercatura  vigeret  ? Quis  prò  digni- 
tate  referret  prudentissimum  illud  institutum , cui 
merito  Robertsonius  Hispaniae  felicitatem  attri- 
buit,  ut  onerarne,  et  vectoriae  naves  ex  Hispa- 
nia  in  Americani  ordinatina  solverent,  et  rursus 
ex  America  in  Hispaniam  navigarent,  quo  certis 
nuntiis  mittendis  accipiendisque,  arctior,  atque 
utilior  inter  utrumque  orbem  coiretur  societas? 
Quis  alternili,  aeque  prò  vidimi,  et  sapiens,  quo 
Americanum  commercium,  unis  olmi  Gadibus 
praefinitum,  jussum  est  per  omnes  Regni  Provin- 
cias  diffundi,  facta  scilicet  navigantibus  potesta- 
te  exportandi,  recipiendique  merces  unde,  et  ubi 
melius  prò  re  quisque  propria  duxisset.  Quis  por- 
tona  sublata,  tributa  aut  deleta,  aut  parcius  im- 
perata, colonias  deductas,  multiplicata  emporia, 
explicatas  vias,  permissas  immunitates,  constru- 
ctas  aedes,  proposita  praemia,  directas  aquas,  de- 
rivata flumina,  non  dicam  illustrare,  sed  prope- 


34 

modani  enumerare  contendat?  Non  est  hoc  te- 
nuitatis  meae,  non  hujus  orationis,  neque  tempo- 
ris.  Tantnmmodo  si  quis  rogaverit,  tot  aucta,  et 
munita  praesidiis  quo  dentimi  res  hispana  pro- 
cesserit:  Acleat,  dicam,  exactores  regios,  publicos- 
qne  ratiocinatores,  quibus  omnibus  unum  erit  re- 
sponsum:  vigiliti  abbine  annis  opulentissimi  re- 
gni commercium  centuplicato  excrevisse.  Oli  do- 
minam  rerum  virtutem,  quae  fortunam  liabet  in 
sua  potestate!  Oli  magnani  CAROLI  mentem, 
qnae  unquani  par  meritis  erga  Hispaniam  tuis  re- 
periri  potest  laudatio!  Minervam,Cererem,  Vulca- 
num,  textrinae,  agriculturae,  fabricae  inventores, 
templis  et  aris  fabulosa  ditavit  antiquitas  : tuo 
miniere  non  una,  vel  altera,  sed  omnes  artes, 
ipsaque  artium  domina,  et  mater  industria,  quae 
aut  inter  populos  esse  desierat,  aut  parum  cole- 
batur,  erecta,  atque  excitata  fu.it ; et  TE,  aneto- 
rem  tanti  muneris,  non  supra  omnes  liomines  ef- 
feremus,  et  non  quantum  pie  possumus,  Hispa- 
niae  benefìcio  natimi  praedicabimus? 

Sed  male  ego  merear  de  CAROLO,  rcbus- 
que  ab  ipso  gestis,  si  civiles  tantum,  vel  bellicas 
artes,  non  etiam  eas,  quae  filiae  pacis,  alumnae 
otii,  tranquillitatis  comites  sunt  appellatae,  lu- 
men , incrementumque  suscepisse  demonstrem  . 
Fuit  enim  hoc  tantum,  ut  si  fulgore  nominum, 
et  nescio  qua  junioris  sapientiae  ostentatione  de- 
tractis,  rem  ipsam  perpendere,  et  nudam  verita- 
tem  intueri  velimus,  facile  appareat,  illam  sub 
eo  Rege  extitisse  Rempublicam,  quam  beatam 
fore  dixit  Plato,  si  quando  contingeret,  aut  re- 
gnare Philosophos,  aut  Reges  philosophari.  Quod 
ne  splendidius,  quam  verius  a me  dici  arbitremi- 
ni,  revocate  animis  novam  illam  studiorum  me- 
thodum  Hispamae  Gymnasiis  solemniter  indi- 
ctam,  qua  liberatali!  vidit  a superstitione  Theo- 
logiam , Philosophiam  a servitute , a vanilo- 
quentia  Pbilologiam.  Revocate  regium  ardorem, 
qua  instruendis  grandi  pecunia,  ornandisque  Bi- 
bliothecis,  qua  imprimendis  omnium  generum 
libris,  priscaeque  sapientiae  reliquiis  sollicite  con- 

servandis.  Revocate  literariae  spei  juvenes,  Re- 
gis  impulsu,  Regisque  sumptibus  exteros  sapien- 
tes  adeuntes^  vel  ipsos  exteros  e coetu  sapientum 
insigni  remuneratione  arcessitos.  Revocate  prae- 
mia,  et  honestamenta,  ns  publice  proposita,  qui- 
cumque  de  Politica  (non  dia  quidem  certorum 
hominum,  sed  illa  CAROLI),  de  Anatome,  de 
Mathesi,  de  Astronomia,  de  scientia  Navali,  de- 
cpie  eaeteris  disciplinis  benemereri  laudarentur. 
Accessit,  quasi  cumulus  amplissimum  naturalis 
liistoriae  Musaeum:  accessit  pari  instructu,  et  ma- 
gnificentia  Hortus  medicus:  accessit  Aula  Chymica, 
regiae  liberalitatis  monumentum  sempiternum  : 
tot  demum  accessere  literis,  literarumque  ama- 
toribus  invitamenta;  ut  teconciliatis  buie  saecu- 
lo  Musis  non  ultima  litasse  videatur  Hispania. 

Yerum  quo  me  repente,  cpiasi  ab  itinere  abdu- 
ctum  iterum  trahitis,  Neapolitani?  quid  ad  imma- 
nes  illas  Herculanenses,  Pompejorum,  Stabiarum 
effossiones  compellitis?  quid  infinitam  vini  pi- 
cturarum,  signorum,  tripodum,  mensarum,  do- 

nariorum,  omnisque  generis  monumentorum  ob- 
truditis?  Novi  jam  ego,  fuisse  haec  omnia  CA- 
ROLI jussu  et  impensis  e terrae  visceribus  eru- 
ta.  Novi,  quantum  inde  commodi  antiquitatis  a- 
matoribus,  quantum  historiae  lumen,  quantum 
bonis  artibus  additamentum  manarit.  Novi,  sin- 
gula  grapliice  deformata,  aeri  incisa,  doctisque 
elucubrationibus  illustrata,  inusitato  quodam  mu- 
mficentiae  genere,  omnium  ferme  urbium  pani- 
lo insignioribus  Bibliothecis  dono  fuisse  trans- 
missa.  Quam  facilis,  quamque  latus  haec  parlilo 
accuratius  persequenti  pateret  dicendi  aditus  sen- 
tio,planeque  video.  Sed  parcite  properanti,  cui 
aut  ab  ipso  multa,  aut  ipsum  a tempore  deseri 
necesse  sit.  Quis  enim  modus  futurus  esset  di- 
cendo, si  universis  CAROLI  beneficiis  insistere 
vellem,  atque  immorari? 

Iam  artes  ìllas,  quae  ab  elegantia,  et  pulchri- 
tudine  nomen  liabent,  tacito  potius,  et  attonito 
quodam  silentio,  quam  lilla  loquendi  copia  pro- 
sequendas  censeo,  quibus  certe  Aula  Hispanica 

beneficentissime  patuit,  et  in  qua,  tanquam  in 
sua  regia,  sedem  ipsae  collocarunt.  Et  quidni  eo 
confugerent  mitissimae  artes,  ubi  regium  patro- 
cinium,  et  liberalitas  eas  ab  invidia,  et  inopia 
liberabat,  totque  extabant  exempla  propensae 
in  doctos  artifices  CAROLI  voluntatis?  Ciijus  rei 
monimenta  erant  locupletissima  Academia  Ma- 
tritensis  regiis  aedibus  aucta:  Valentina  excitata: 
Hispalensis,  Caesaraugustana,  Barcinonensis  lar- 
gite!' ampli ficatae;  erant  Carmonae,  Selmae,  Bal- 
liesterii  Parisios  missi , lautissimis  ad  iter , et 
commorationem  impensis  subministratis,  ut  quam 
modo  in  ipsorum  operibus  admiramur,  graphi- 
dis , et  sculpturae  praestantiam  assequerentur; 
erant  laxata  compita,  ornata  fora,  instaurata  tem- 
pia, singulaeque  urbium  partes  ad  omnem  amoe- 
nitatem , et  cultum  egregie  dispositae . Cum  au- 
tem  tres  germanae  artes  plurimum  CAROLO 
debeant , tum  potissimum  debet  Pictura , cujus 
alumni  celebratissimi  Conradus,  Tiepolus,  Meng- 
sius  regiis  vere  praemiis  Matritum  sunt  invitati . 

Bone  Deus!  quelli  ego  Pictorem  nomino,  cum 
Mengsium  nomino  ! ipsius  siquidem  beneficio 
factum  est,  ut  aureo  illi  Leonis  saeculo  non  ad- 
modum  invideamus.  Atque  utinam  ipse  revivi- 
sceret,  ut  extincti  Maecenatis  sui  gesta  depinge- 
ret!  Ejus  enim  manti  esset  CAROLYS  celebran- 
dus,  cujus  ipse  dignitati  et  fortunae  liberalissi- 
me favit.  Fonasse  cum  omnes  artis,  et  ingenii 
nervos  intenderet,  dignum  aliquid  regiis,  ac  im- 
mortalibus  mentis  repraesentaret. 

Vidisti  hactenuSj  BEATISSIME  PATER, 
quantum  haec  mea  virium  imbecillitas  praesta- 
re  potuit,  CAROLYM  REGEM.  Yide  modo  bre- 
vissime, quod  hujus  sanctitati  loci  prolixius  con- 
venire videretur,  CAROLYM  CATHOLICVM.  At- 
que  hic  renovabo  quod  initio  jam  dixi,  mihi  sci- 
licet  difficilius  esse  ad  statuendum,  ubi  desinere 
debeat,  quam  linde  incipere  oratio.  Tanta  sunt 
enim  testimonia  pietatis,  quae  oppresso  jam,  et 
anhelanti  undique  occurrunt,  ut,  si  omnes,  quot 
quot  usquam  sunt,  viri  eloquentes  ad  ea  cele- 

branda  conveniant,  omnes  eorum  et  dignitati, 
et  numero  inferiores  videri  oporteat. 

Excurrite,ut  libet,  Auditores,  per  totum,  quan- 
tum  quantum  est,  virtutum  agmen,  et  unam  aut 
alteram  indicate,  in  qua  non  ita  CAROLVS  elu- 
xerit,  ut  paucos  quidem  habuerit  pares,  supe- 
riorem  omnino  neminem.  Quid  enim  lue  ego 
clementiam,  fidem,  constantiam,  temperantiam 
certis  veluti  classibus  distinguam?  Quid  conti- 
nentiam  in  tanta  potestate:  in  multiplici  varieta- 
te  fortunae  magnitudinem  animi  semper  incon- 
cussam:  comitatem  gravitati  nil  detrahentem, 
sed  gravitatis  temperamento  jucundiorem:  ma- 
gnificentiam  non  in  lastu,  luxuque  enutriendo, 
sed  m hominibus  demerendis  eminentem?  Vox 
me  citms,  aut  dies  quam  res  defìceret,  si  quae- 
libet  exornare,  adductisque  exemplis  amplificare 
propositum  nubi  esset.  Iam  in  administros,  do- 
mesticos,  familiares  benignitate  tanta  eum  fuis- 
se  constat,  ut  quinquaginta  sex  annorum  spatio, 
quibus  regnavit,  neminem  unum  aut  loco  ino- 

veri,  aut  invitum  abdicare  coegent.  Modestia  item, 
ingeniique  mansuetudine  tam  insigni,  ut  in  be- 
nefico loco  poneret,  sibi  occasionem  dari  igno- 
scendi,  et  nihil  aeque  facile  condonaret,  ac  sibi 
ìllatas  injurias.  Cujus  quidem  rei  habuit  Hispa- 
nia  memorabile  exemplum  in  viro  praestanti  ge- 
neris claritate,  qui  culti  postulatus  esset  apud 
Senatum,  et  ad  ipsius  damnationem  sola  restaret 
Regis  subscriptio:  Subseriberem,  Rex  inquit,  iti- 
si nte  quoque  reus  attentasse!  injuriis.  Scilicet  pa- 
trocinatus  est  ltontini  apud  CAROLVM  ille  ipse, 
a quo  minime  expectandum  erat , CAROLI 
animus  pattilo  offensior,  atque  irritatior.  Atqtii 
cunt  suas  ipse  injurias  nitro  remitteret,  quam 
caeteris  irrogari  non  pateretur,  mentinistis  Veli- 
terni  cives,  et  nos  ipsi  meminimus,  cunt  ltac 
iter  faciente  CAROLO  ad  Italicum  bellum,  ne— 
mo  unquant  ex  tanto  exercitu  aut  veteranus,  aut 
tyro  cuiquam  ex  nostris  damnunt  interré  sit  au- 
sus;  frenante  scilicet  infrenent  militum  licen- 
tiant  moderatissimi  Intperatoris  edicto:  idque 


patribus  nostris  mirabilius  est  visum,  quod  antea 
ad  lacerandam  Italiani,  quasi  famelici  canes,  aut 
avidi,  infestique  vultures,  exterae  nationes  con- 
volassent,  et  pacificami  orbis  terrae  reginamsuam 
veluti  praedam  putavissent.  Quamvis  autem  na- 
tura mansuetissimus  esset,  odio  semper  acerbo 
odisse  peccata  fuit  visus:  cumque  ista  populis  of- 
fe nsioni  futura  judicaret,  severioribus  etiam  ju- 
dLciis,  regiaque  indignatione  proposita,  peccan- 
tium  libidinem  audaciamque  coercere  contendit . 
Contra  vero  pios,  et  religiosae  famae  liomines 
neminem  umquam  amasse  ardentius,  neminem 
magis  ornasse,  neminem  iargius,  et  prolixius 
complexum  esse  comperimus.  Horum  enim  con- 
siliis  potissimum  utebatur,  eosque  adloquendo, 
quidquid  a gravibus  regni  curis  dabatur  otii,  li- 
bentissime  profundebat. 

Hanc  certe  pietatis  indolem  una  cimi  lacte  su- 
xisse,  testantur  quae  ex  ipso  adirne  puerulo  au- 
ditae  sunt  voces,  erumpente  foras,  seque  jain 
tum  aurea  prodente  natura.  Sed  egregia  semina, 

quae  subacto,  ac  bene  praeparato  pectore  fove- 
ìat,  timi  vere  ad  matuntatem  efFerri  sunt  visa, 
cum  MARIA  MAMALIAM,  Friderici  Augusti 
Sarmatiae  Regis  filiam,  adolescens  adolescentu- 
lam  duxit  uxorem.  Qualem  enim,  quantamque 
ex  lioc  piane  lausto  conjugio,  magnis  auspiciis, 
magnisque  conciliato  virtutibus,  nativae  Regis  pie- 
tati  fac tani  novinius  accessionem!  Illa  sicjuidem  le- 
ctissima,  et  omnium,  quas  orbis  vidit,  piissima  foe- 
in  in  a,  quamque  ea  benevolentiae  vi  prosequutus 
est  CAROLIS,  ut  nulla  post  ipsam  vita  functam 
pulchritudmis  species  continentem  animum  ille- 
xent,  ardentes  in  viro  suo,  ac  prorsus  mirabiles 
Religionis  excitavit  amores.  Quorum  ego  argu- 
menta  si  proferre  jam  nitar,  nescio  quo  tandem 
evadere  possim  dicendo.  Dicam  tamen,  ut  ut  res 
sinet,  fervidas  preces  privatili!,  et  publice  Deo 
lusas,  iis  praecipue  diebus,  quibus  populi  ludis, 
spectaculisque  intenti,  vix  aliquid  pensi,  aut  mo- 
derati solent  habere.  Dicam  institutas  Equitum 
Sodalitates , quarum  alteri  a fortissimo  Martyre 

Tannano,  alteri  a Virgine  Concepta  nomen  lecit; 
perpetuum  regiae  pietatis  testimonium.  Dicani 
assertam  sacrorum  Antistitum  auctoritatem,  pro- 
tectam  communem  Orthodoxorum  disciplinam, 
posila  Ecclesiae  alumnis  Collegia,  sacras  aedes 
partim  instauratas,  et  refectas,  partim  opibus 
auctas , partim  edam  a fundamentis  extructas . 
Illa  vero  quanto  grandioribus  verbis  forent  prae- 
dicanda:  assidui  prohibendarum  a regno  suo  re- 
centiorum  opinionum  conatus:  jus  datimi,  et  vin- 
dicatum  Quaesitoribus  Fidei,  ut  in  quoscumque 
edam  Regni  prnnores,  quique  vel  digmtate,  vel 
certo  aliqno  munere  apud  se  fungerei! tur,  regia 
interposta  auctoritate  pienissime  animadverte- 
rent:  bellum  ferocissimis,  et  Christiano  nomini 
inimicissimis  Iuliae  Caesareae  piratis  semel,  et 
iterimi  indictum,  in  quo  cimi  arcano  Dei  consi- 
lio  teterrimam  pestelli  ad  Mauritaniae  latibula 
perpetuo  retrudere  non  licuisset;  mini  tamen 
operae,  nihil  sumptuum,  nilnl  laboris  omissum 
fuit,  quominus  illa  tanta  captivorum  multitudo. 

cjuae  in  hostium  potestatem  venerat,  e servitù- 
te  redempta,  in  libertatem  vindicaretur . Quod 
si  ulterius  progredì  coner,  et  CAROLI  vene- 
rationem,  ac  obsequium  in  hanc  Sanctissimam 
Sedem , quae  ipsum  Christo  genuit , ac  educa- 
vit,  commemorare;  si  illius  erga  Romanos  Pon- 
tifices , quorum  memoria  in  benedictione  est , 
voluntatem  enarrare;  si  mutua  benevolentiae , 
et  amoris  officia,  quibus  tecum  quasi  certabat, 
PIE  SEXTE,  recensere  velini,  timendum  ma- 
xime erit,  ne  quae  levationi  esse  debuerat  aman- 
tissimi Filii  laudario,  ea  tibi  pectus  iterimi  ef- 
fodiat,  vulnusque  altius  imprimendo,  novo  e- 
tiam  sit  futura  dolori. 

Sed  lieu!  jam  nmiium  dolons  causae  propin- 
quant.  Quid  parabas,  o saeva  Mors,  culli  nigris 
alis  regiam  doniuni  complexa,  unam,  alteram, 
tertiamque  victimam  ubi  immolasti  ? Deus  me- 
liora!  nondum  ab  alta  aegritudme,  quam  ei  sua- 
vissnnae  nurus  Mariannae  Victonae  fatimi  attu- 
lerat,  respiraverat  CAROLVS;  cimi  ecce  nepo- 

tulum  in  ipso  vitae  limine  ploravit  abreptum: 
eumque  vix  lugere  desierat,  quando  Gabriele 
filio  ....  heu!  Gabriele  quoque!  Gabriele,  quem 
suam  lucem,  suum  desiderium  vocare,  quo  se- 
nectutem  recreare,  atque  oblectare  solebat,  tur- 
bine veluti  quodam  sublato,  illius  clausit  ocu- 
los,  a c|uo  melius  claudi  cupiisset  suos.  Scitis, 
Auditores,  quantus  inde  stupor  attonitas  liomi- 
num  mentes  perculerit,  qui  tot  funerum  seriem 
tacite  secum  ipsi  volventes,  nescio  quid  gravius 
portendi  ommabantur,  quod  non  ìllis  Hnibus, 
neque  illis  capitibus  limitaretur . 

Veruni  absint  vanae  hujusmodi  vulgi  praesa- 
gitiones,  Christian o Oratore  indignae,  et  ab  hu- 
jus  religione  loci  plurimum  abhorrentes.  Satius 
erit  dicere , quemadmodum  aurum  igne , ita 
CAROLVM  laboribus,  et  aerumnis  ad  extre- 
mum  vitae  purgatimi,  vicinam  jam  sibi  immor- 
talitatem  praesensisse.  Hic  vero  ne  expectetis, 
Auditores,  cluni  ego  moribundae  pietatis  testi- 
ficationes , quas  singoli  fando  audivimus , aut 

sterili  recitatione  rursus  exponam , aut  etiam 
artis  coloribus  efferam.  Hoc  unum  habete:  de- 
ridentem  ipsum  sollicita  Medicorum  consilia, 
solantemque  suos,  quorum  mirus  erat  consen- 
sus  amoris  in  eum,  Mortem  ad  se  jam  prope- 
rantem  adspexisse  illa  ipsa  secura,  atque  inter- 
rita fronte,  qua  semper  res  humanas  adspexe- 
rat.  Eam  autem  cum  propius  jam  adesse  senti- 
ret,  sacris  omnibus,  quibus  morituri  praemuni- 
ri  solent,  magna  cum  animi  veneratione  susce- 
ptis:  arcessitoque  Archiepiscopo  Corinthi  Ora- 
tore apud  se  tuo,  BEATISSIME  PATER,  qui 
solemnem  illam  culpae,  poenaeque  veniam  a 
Deo  sibi,  et  a Pontifice  precaretur:  connnen- 
dans  regnaturo  Filio  domum,  populos,  et  quam 
semper  priorem  et  cariorem  habuit,  Catholicae 
Religionisdefensionem,  vere  Magnus,  vere  Pius, 
plurium  ipse  Regnorum  moderator,  et  arbiter, 
gener , socer , frater,  et  parens  Regum , bello- 
rum  victor  et  extinctor,  pacis  concilia tor,  Chri- 
stiani  nomims  columen,  aetatis  nostrae  orna- 

mentimi,  et  decus,  suavissime  in  eaelum,  ut 
confidimus,  evolavit. 

Quid  ad  liaec  iterum  commovemini,  Amplis- 
simi Patres?  quid  hactenus  compressae  lacrymae 
rursus  erumpunt?  Ille  quidem  ( liceat  hic  mihi 
Ambrosii  sanctissimi  viri  in  obitu  alterius  hi- 
spani  Principis  Theodosii  Magni  verba  usurpare) 
ille  quidem  abiit  acci  pere  sibi  regnimi;  sed  non 
totus  abiit;  reliquit  enim  liberos  suos 3 in  quibus 
eum  debemus  agno  scere , et  in  quibus  eurn  et  cer- 
nimus,  et  tenemus . Vivit  revera,  vivit  adirne, 
caelique  munere  diutissime  vivet  CAROLVS 
IV,  qui  Genitorem  egregium  opibus  refert,  ac 
pietate;  vivit  ALOISIA  MARIA  REGINA, 
consiliorum  ejus  omnium  particeps,  et  adjutrix. 
Floret  augusta  Proles,  et  Familia,  Avi  exemplis, 
Parentum  cura  ad  omnem  omnino  laudem  in- 
formata, nostramque  tutelam  sempiternam.  Ita 
DEVS  OPT.  MAX.,  cujus  in  manu  sunt  corda 
Regum , magnis  annuat  incoeptis  : et  fervens 
adhuc  erga  CAROLVM  III  hujus  Ecclesiae  stu- 

dimn,  et  voluntatem,  in  longo  successorum  or- 
dine sinat  conquiescere . 


